ગ્રાન્ડ થેફ્ટ ઓટો IV ની વાર્તા ડેન હાઉસર અને રુપર્ટ હમ્ફ્રીસે લખી હતી.[૩૧] અગાઉની સિનેમેટિક કે સાંસ્કૃતિક અસર ધરાવતી ગ્રાન્ડ થેફ્ટ ઓટો ગેમ્સથી વિપરિત GTA IV માં કોઈ પણ પ્રકારની સિનેમેટિક અસર નહોતી તેવું ડેન હાઉસરે કહ્યું હતું.[૩૩] તેમણે ઉમેર્યુ હતું કે "જો વિડીઓગેમ્સને આગામી તબક્કામાં વિકસાવવી હોય તો અન્ય નકામી બાબતોને પકડી રાખવાની કોઈ જરૂર નહોતી અને અમે તે માટે સાવચેતીપૂર્વક પ્રયાસ કર્યો હતો. હકીકતમાં જે સ્થળ હોય તેનો સંદર્ભ ઊભો કરવો જરૂરી છે."[૩૬] હાઉસરે એમ પણ જણાવ્યું હતું કે, "ગેમના પાત્રોમાં પણ અમે નવીનતા અને તાજગી લાવવા માગતા હતા અને તેની પ્રેરણા કોઈ ફિલ્મી પાત્રમાંથી મળી હોય તે જરૂરી નહોતું. [...] કદાચ અમે અમારી રીતે જ કંઈક નવું કરવા માગતા હતા."[૩૬]